หุ้นโซลปิดบวก 0.50% ตลาดจับตาผลโหวต Brexit
หุ้นโซลปิดบวก 0.50% ตลาดจับตาผลโหวต Brexit
22 มิ.ย. 2559

ดัชนีคอมโพสิตตลาดหุ้นเกาหลีใต้ปิดบวกในวันนี้ ท่ามกลางกระแสคาดการณ์ว่า ชาวอังกฤษจะเลือกให้สหราชอาณาจักรอยู่ในสหภาพยุโรป (EU) ต่อไปในการลงประชามติวันพรุ่งนี้ นอกจากนี้ยังได้รับแรงหนุนจากถ้อยแถลงของนางเจเน็ต เยลเลน ประธานธนาคารกลางสหรัฐ (เฟด) โดยเธอระบุว่า เฟดจะยังคงระมัดระวังเกี่ยวกับการปรับขึ้นอัตราดอกเบี้ย ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ปรับตัวขึ้น 9.88 จุด หรือ +0.50% ปิดที่ 1,992.58 จุด โดยมีปริมาณการซื้อขายปานกลาง 401.93 ล้านหุ้น มูลค่า 3.95 ล้านล้านวอน (3.4 พันล้านดอลลารสหรัฐ) 